Gesin sterf toe huis ontplof | Maroela Media
Gesin sterf toe huis ontplof
'n Gesin van Secunda in Mpumalanga het Maandagmiddag doodgebrand nadat 'n reuse-ontploffing deur hul huis geruk het.
Sers. Gerald Sedibe, 'n polisiewoordvoerder, het aan Maroela Media gesê daar is nog baie min besonderhede oor die voorval beskikbaar.
"Bure het vertel hoe hulle omstreeks 12:30 'n harde ontploffing gehoor en gesien het hoe die gesin se huis in vlamme opgaan," het hy gesê.
"In hierdie stadium weet ons nog glad nie wat die ontploffing veroorsaak het nie. 'n Man, (vermoedelik 37 jaar oud), sy vrou (vermoedelik 35 jaar oud) en hul twee kinders, onderskeidelik 5 en 8 jaar oud, het in die huis doodgebrand."
Volgens Sedibe word daar tans ondersoek ingestel wat die ontploffing kon veroorsaak het en is 'n geregtelike doodsondersoek geopen. Die gesin is intussen as Morné en Ronel Kruger en hul kinders, Simoné en Reuben, geïdentifiseer.
Walvis spoel in Strand uit
Baie baie hartseer hier in die feestyd.
Maroela, julle is bietjie stadig jong. Hierdie het Maandag al gebeur en hulle bespiegel in vandag se koerante dat dit 'n gesinsmoord kon wees. Baie tragies en skokkend nie te min.
Hierdie is darem maar vreeslik hartseer. Ek wonder of n gasbottel nie verantwoordelik was vir die ontploffing nie. Goeiste, n hele gesinnetjie, die arme ouers/oumas en oupas; kleinkinders en kinders wat hulle so op een slag verloor. Baie sterkte aan die familie!